**8517 Magyargencs, Petőfi u. 127.**

**ikt.szám:…….../2023.**

**J E G Y Z Ő K Ö N Y V**

Készült: Magyargencs Község Önkormányzata Képviselő-testületének 2023. április 6-i rendkívüli nyilvános üléséről, mely 13 óra 00 perckor kezdődött.

Az ülés helye: Polgármesteri Hivatal Magyargencs

Jelen vannak: Magyargencs Község Önkormányzata Képviselő-testülete részéről

Boros Tamás Polgármester

 Erdély Tamás

 Vida Gábor

Távol van: Bálint Ferenc

 Dr. Thoma Elek

Tanácskozási joggal: Novák Edit aljegyző

Érdeklődő: - fő

Boros Tamás polgármester köszönti a megjelenteket, s megállapítja, hogy Magyargencs Község Képviselő-testülete határozatképes, mivel a megválasztott 5 fő képviselő közül 3 fő jelen van. dr. Thoma Elek alpolgármester távolmaradását előre jelezte. Tájékoztatásul elmondja, hogy Bálint Ferenc képviselő, falugondok sajnálatos módon tegnap este váratlanul elhunyt. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Magyargencs község Önkormányzatának Képviselő-testülete 3 igen szavazattal, tartózkodás és ellenszavazat nélkül a következő határozatot hozza:

**14/2023.(IV.6.) önkormányzati határozat**

Magyargencs Község Önkormányzatának képviselő-testülete 2023. április 6-i ülésének napirendjét az alábbiak szerint határozza meg:

1. Szociális célú tüzelőanyag vásárláshoz kapcsolódó támogatásra pályázat benyújtása

Előadó: polgármester

Napirendek tárgyalása:

**1)Szociális célú tüzelőanyag vásárláshoz kapcsolódó támogatásra pályázat benyújtása**

**Előadó: polgármester**

Boros Tamás polgármester elmondja, hogy a helyi önkormányzatokért felelős miniszter pályázatot hirdet a Magyarország 2023. évi központi költségvetéséről szóló 2022. évi XXV. törvény 3. melléklet 2.2.1. pont szerinti települési önkormányzatok szociális célú tüzelőanyag vásárlásához kapcsolódó támogatására.

A pályázaton a Belügyminisztérium 2022. január 1-jei adatai alapján az 5000 fő lakosságszámot meg nem haladó települési önkormányzat szociális célú tűzifavásárláshoz vagy barnakőszén vásárlásához kapcsolódó támogatásra pályázhat.

A tüzelőanyag igényelhető mennyisége több mutató együttes száma alapján kerül meghatározásra. Az önkormányzat által maximálisan igényelhető tűzifa mennyisége 114 m3

barnakőszén igénylése esetén az önkormányzat legfeljebb 6 q/ellátott tűzifa mennyiséget igényelhet. A pályázati kiírás 6. pontja alapján a támogatást az a települési önkormányzat igényelheti, amelyik a szociális rászorultság és a 2023. évi igénylés részletes feltételeit a jogosultak részére támogatást megállapító önkormányzati döntés és a kiosztás előtt hatályba lépő hatályba lépő rendeletben szabályozza akként, hogy

1. a szociális igazgatásról és szociális ellátásokról szóló törvény szerinti aktív korúak ellátására, időskorúak járadékára, vagy tekintet nélkül annak természetbeni vagy pénzbeli formában történő nyújtására települési támogatásra (e támogatásban részesülők közül különösen a lakhatáshoz kapcsolódó rendszeres kiadások viselésével kapcsolatos támogatásban részesülők) jogosult előnyt élvezzen,
2. a gyermekek védelméről és a gyámügyi igazgatásról szóló törvényben szabályozott halmozottan hátrányos helyzetű gyermeket nevelő család elvezzen előnyt, és
3. háztartásonként legfeljebb 5 erdei m3 tűzifa vagy 10 q szén biztosítására kerüljön sor, valamint
4. vállalja, hogy a szociális célú tüzelőanyagban részesülőtől semmilyen ellenszolgáltatást nem kér.

A pályázati eljárás keretében vissza nem térítendő támogatást lehet igényelni. Magyargencs esetében a támogatás mértéke kemény lombos fafajta esetében 21.000,- Ft/erdei m3 +áfa, lágy lombos fafajta esetében 13.000,- Ft/erdei m3 +áfa, szén esetében 3.000,- Ft/q+áfa. A támogatás felhasználásának feltétele a támogatáson felül kemény lombos fafajta esetében 2.000,- Ft/erdei m3+áfa, lágy lombos fafajta esetében 2.000,- Ft/erdei m3 +áfa, szén esetében 1.000,- Ft/q+áfa önrész vállalása. A pályázatokat 2023. április 28 -ig kell benyújtani a Magyar Államkincstárhoz elektronikus úton. Az elmúlt évek tapasztalatai azt mutatják, hogy igény van a természetben nyújtott szociális segítségre. Javaslom, hogy nyújtunk be pályázatot 114 qmennyiségű barnakőszénre és biztosítsuk az önrészt és a szállítási költséget. A támogatásból vásárolt tüzelőanyagot 2024. február 15-ig kell kiosztani a rászorulók részére.

Boros Tamás polgármester megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 3 igen szavazattal, ellenszavazat, tartózkodás nélkül a következő határozatot hozta:

**15/2023.(IV.6.)önkormányzati határozata**

Magyargencs község Önkormányzat Képviselő-testülete úgy határoz, hogy a szociálisan rászorult lakosok szociális célú tüzelőanyag vásárlásának támogatásához a belügyminiszter által meghirdetett, a Magyarország 2023. évi költségvetéséről szóló 2022. évi XXV. törvény 3. melléklet 2.2.1 pont és a pályázati kiírás alapján pályázatot nyújt be barnakőszén igénylésére 3.000.- Ft+Áfa/q szén támogatási összeg igénylésére a Magyar Államkincstár felé.

2. A pályázat keretében 114 q **szénre** vonatkozó pályázatot terjeszt elő igényt.

3. A Képviselő-testülete a települési önkormányzatok szociális célú tüzelőanyag vásárláshoz kapcsolódó kiegészítő támogatásáról szóló pályázati kiírás alapján benyújtandó pályázathoz szükséges önerő összegét összesen 114.000.-Ft+ÁFA saját forrást az Önkormányzat 2023. évi költségvetésének szociális kerete terhére biztosítja.

4. A barnakőszén szállításából származó költségek az önkormányzatot terhelik.

5. A Képviselő-testület vállalja, hogy a szociális célú tüzelőanyag támogatásban részesülő szociálisan rászorulóktól ellenszolgáltatást nem kér.

6. A Képviselő testület felhatalmazza a polgármestert a pályázati adatlap aláírására és a pályázat benyújtására.

Határidő: 2023. április 28.

Felelős: polgármester

Boros Tamás polgármester elmondja, hogy a következő ülésen kerül beiktatásra a soron következő képviselő.

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2023. március 9-i nyilvános ülést 13óra 40 perckor berekeszti.

K.m.f.

Boros Tamás Ivanics Barbara

 polgármester jegyző

A jegyzőkönyv tartalmáért felel:

Novák Edit

 aljegyző